અમદાવાદઃ ટીમ ઇન્ડિયાનાે ટેસ્ટ કેપ્ટન વિરાટ કોહલી સમયની સાથે વધુ ને વધુ વિરાટ થઈ રહ્યો છે. તેના આવ્યા બાદથી ટીમ ઇન્ડિયામાં એક નવી સંસ્કૃતિ પણ આવી છે, જ્યાં સ્કિલ, એટિટ્યુડ, કંઈ કરી નાખવાની જબરદસ્ત ભૂખ, પરિસ્થિતિ અને સમય પ્રમાણે સર્વશ્રેષ્ઠ નિર્ણયો લેવાની ક્ષમતાનો જબરદસ્ત સંગમ જોવા મળી રહ્યો છે. ચાહકોની નજરમાં કોહલી તો ત્યારથી જ આવી ગયોહતો, જ્યારે તેણે પોતાની કેપ્ટનશિપમાં ભારતને અંડર-૧૯ વર્લ્ડકપ અપાવ્યો હતો, પરંતુ ત્યારથી લઈને અત્યાર સુધી તેનામાં જબરદસ્ત ફેરફાર થયા છે. સમયની સાથે કોહલી ખુદને અપગ્રેડ કરતો જઈ રહ્યો છે.